SPRY, Marcia Mary
Groom Given Name(s): Hubert Frederick Earle
Groom Last Name: COLEGATE
Bride Last Name Surname: SPRY
Bride Given Name(s): Marcia Mary Loopbaan of baba? Nee! Loopbaan EN baba! - Solidariteit Blog
Algemeen - 01 Augustus 2012
Loopbaan of baba? Nee! Loopbaan EN baba!
“Vroue in Suid-Afrika stel al minder daarin belang om met families te begin, en fokus veel meer op hul loopbane en die aankoop van eiendom,” lui die inleidingsin van ‘n artikel getiteld “SA vroue kies loopbane bo babas” op Nuus24 vandag.
‘n Loopbaan OF ‘n baba? Waarom word daar in hierdie artikel voorgehou dat ‘n vrou die een of die ander moet kies? Waarom nie Loopbaan EN baba nie? Boonop maak hierdie artikel sommer lukraak hierdie afleiding op grond van ‘n groter hoeveelheid huislenings wat aan vroue toegeken word.
‘n Vrou kan ‘n suksesvolle loopbaan hê EN steeds kinders grootmaak en ‘n vrou vir haar man wees . Die vrou wat in Spreuke 31 beskryf word is ‘n pragtige voorbeeld hiervan. In die betrokke artikel word die groter hoeveelheid verbandlenings wat aan vroue toegeken word toegeskryf aan “die feit dat toenemend meer vroue kies om nie die tradisionele rolle van moederskap aan te neem tot hul middel of laat dertigs nie. Hulle kies dan ook om die arbeidsmark weer te betree nadat hulle hul kinders grootgemaak het…”
So asof werkende ma’s hulle kinders verlaat vir hulle loopbane! Ek bewonder tuisbly-ma’s en werkende ma’s. ‘n Ma se hande staan vir niks verkeerd nie. En bowenal glo ek vas dat niks in hierdie wêreld ‘n ma se liefde vir haar kinders of ‘n vrou se behoefte aan ‘n kind kan uitdoof of die plek daarvan kan inneem nie.
Om aan te voer dat vroue wat ‘n huis koop voordat hulle kinders het, die huis bo ‘n kind kies, is absurd. Hulle koop ‘n huis. Nes ‘n man ‘n huis kan koop. ‘n Vrou wat weer die arbeidsmark betree nadat sy ‘n kind gehad het, is niks minder van ‘n ouer as ‘n pa wat werk nie. Buitendien kan bitter min gesinne dit bekostig om met ‘n enkelinkomste ‘n bestaan te maak.
Dus: Liewe joernalis wat hierdie onnadenkende woorde gebraak het, sluk dit en soek ‘n beter verklaring vir die toename in huislenings aan vroue. Met babas het dit NIKS te doen nie!!!